Na temelju članka 74. točke 5. Statuta Osnovne škole Ivanska i članka 83. Zakona o odgoju i obrazovanju u osnovnoj i srednjoj („NN“ 86./2009., 92./2010., 105./2010., 90./2011., 5./2012., 16./2012., 86./2012., 126./2012., 94./2013., 152./2014., 7./2017., 68./2018., 98./2019., 64./2020.),

te prethodne usvojenosti na sjednici Učiteljskog vijeća, Školski odbor Osnovne škole Ivanska na 24. sjednici održanoj dana 21. studenog 2022.god. usvojio je

**P R A V I L N I K**

**O DODJELI POHVALA I NAGRADA UČENICIMA**

# OPĆE ODREDBE

Članak 1.

Učenicima se mogu izricati poticajne i kaznene mjere utvrđene Zakonom i Pravilnikom o kriterijima za izricanje pedagoških mjera. Poticajne mjere mogu biti pohvale i nagrade.

Ovim se pravilnikom utvrđuju vrste pohvala i nagrada učenicima, kriteriji i postupci pohvaljivanja i nagrađivanja učenika.

Članak 2.

**Cilj mjera poticanja** je podržavati i bodriti učenike u njihovim pozitivnim nastojanjima i djelovanjima. Škola nagrađuje i pohvaljuje učenike koji postižu izuzetne rezultate u:

* realizaciji i primjeni nastavnog programa
* uspješnom predstavljanju Škole na natjecanjima, smotrama i istraživačkom radu
* organizaciji društveno-korisnih, humanitarnih aktivnosti
* izvanškolskim oblicima rada koji promoviraju pozitivne vrijednosti i Školu.

Članak 3.

Pohvale i nagrade dodjeljuju se prema odredbama Statuta Škole i po kriterijima iz ovog Pravilnika.

Pohvale i nagrade se mogu dodijeliti učenicima pojedincima i grupama učenika.

Članak 4.

Pohvale i nagrade dodjeljuju se za:

* postignute rezultate u učenju
* ostvarene rezultate u izvannastavnim aktivnostima
* primjernom odnosu prema djelatnicima Škole i vršnjacima
* pravilnom odnosu prema imovini
* ostvarene rezultate na županijskim, regionalnim, državnim, međudržavnim natjecanjima i smotrama.

Članak 5.

Pohvale i nagrade učenicima se javno uručuju i dodjeljuju povodom značajnih datuma, Dana škole, svečanim priredbama ili pri podjeli učeničkih svjedodžbi.

Odluka o nagrađivanju učenika javno se objavljuje na oglasnim pločama i web stranici Škole.

**POHVALE**

Članak 6.

Škola učenicima na kraju nastavne godine može izreći pedagošku mjeru:

1. usmenu ili
2. pisanu pohvalu.

Usmenu pohvalu izriče razrednik, a pisanu Razredno vijeće.

Škola učeniku kojemu je izrečena pedagoška mjera Pismena pohvala dodjeljuje **Pohvalnicu** u pisanom obliku.

Članak 7.

**Pohvalnica** se dodjeljuje učeniku Škole koji ispunio oba sljedeća uvjeta:

1. uzorno vladanje
2. odličan uspjeh.

# NAGRADE

Članak 8.

Nagrađeni mogu biti učenici koji su postigli:

* odličan uspjeh i uzorno vladanje tijekom cijelog osnovnoškolskog obrazovanja
* značajne rezultate na županijskim, regionalnim, državnim i međudržavnim natjecanjima i smotrama (1.,2. ili 3. mjesto)
* značajni rezultat na ostalim školskim aktivnostima (1.,2., 3. mjesto ili među 10% najboljih).

Članak 9.

Nagrade mogu biti knjige, oprema ili školski pribor, jednodnevni izlet, posjeti kazalištu, kinu ili drugoj obrazovnoj ili kulturnoj ustanovi. Nagrada „ Učenik generacije“ dodjeljuje se u obliku diplome ili plakete.

Nagrade se svake šk. god. dodjeljuju u skladu s financijskim mogućnostima Škole.

Pojedinačne nagrade učenici zadržavaju kod sebe i s njima raspolažu. Ako je kolektivna nagrada oprema ili pribor koja se koristi u radu nagrađene grupe, nagrada ostaje Školi za daljnji rad navedene grupe.

Članak 10.

Prijedlog za pojedinačne i kolektivne nagrade može predložiti:

* razrednik/ica
* voditelj školskih aktivnosti
* Razredno vijeće
* Učiteljsko vijeće
* ravnatelj/ica.

Članak 11.

Prijedlozi se u pismenoj formi dostavljaju Povjerenstvu do početka svibnja za učenike koji će biti pohvaljeni/nagrađeni na Danu škole te do početka lipnja za nagradu „Učenik generacije i nagradu „Najbolji razred“. Povjerenstvo od 5 članova imenuje ravnatelj škole za tekuću školsku godinu.

Povjerenstvo temeljem prijedloga sačinjava rang listu i dostavlja ju Učiteljskom vijeću.

**UČENIK GENERACIJE**

Članak 12.

Pravo na nagradu „Učenik generacije” ostvaruju učenici osmih razreda koji su tijekom školovanja u svih osam razreda postigli odličan uspjeh i uzorno vladanje.

Članak 13.

Učenikom generacije može postati onaj učenik osmog razreda Škole koji ispunjava sljedeće uvjete:

1. tijekom školovanja je imao odličan uspjeh
2. tijekom školovanja je imao uzorno vladanje
3. tijekom školovanja nije imao neopravdanih sati tijekom školske godine
4. tijekom školovanja se isticao u radu izvannastavnih i izvanškolskih aktivnosti, natjecanjima, smotrama i drugim oblicima aktivnosti
5. ima najviše bodova prema kriterijima za izbor učenika generacije.

U bodovanje se uzima cjelokupno školovanje tijekom svih osam godina.

**KRITERIJI ZA DODJELU NAGRADE „UČENIK GENERACIJE“**

Članak 14.

**I. UČENJE I VLADANJE**

U zbroj bodova uzima se prosjek za svaki razred (npr. opći uspjeh 4,7 = 4,7 bodova pomnoženo s 10). Učenik koji je svaki razred prošao s 5,00, dobiva dodatan 1 bod. Učenik mora imati uzorno vladanje tijekom cjelokupnog školovanja.

Bodovi se dokazuju uvidom u pedagošku dokumentaciju.

|  |  |  |
| --- | --- | --- |
|  | **II. OBRAZOVNO PODRUČJE** |  |

**Sudjelovanje učenika u natjecanju - obrazovno-predmetnog područja:**

* sudjelovanje na općinskom/školskom natjecanju = br. natjecanja x 1 bod sudjelovanje na županijskom natjecanju = br. natjecanja x 5 bodova
* sudjelovanje na državnom natjecanju = br. natjecanja x 10 bodova.

**Za osvojena mjesta na:**

|  |  |
| --- | --- |
|  **županijskom natjecanju:**  1. mjesto = 15 bodova  2. mjesto = 10 bodova  3. mjesto = 5 bodova |  **državnom natjecanju:**  1. mjesto = 20 bodova  2. mjesto = 15 bodova  3. mjesto = 10 bodova. |
|  |  |

**III. KULTURNO-SPORTSKO PODRUČJE**

**Sudjelovanje učenika u literarnom, tehničkom, likovnom, kulturno- umjetničkom stvaralaštvu, sportskim aktivnostima i ostalim oblicima aktivnosti**

**a) Natjecanja:**

* sudjelovanje na općinskom/školskom natjecanju = br. natjecanja x 1 bod, sudjelovanje na županijskom natjecanju = br. natjecanja x 5 bodova,
* sudjelovanje na državnom natjecanju = br. natjecanja x 15 bodova.

**Za osvojena mjesta na:**

* **županijskom natjecanju:** **državnom natjecanju:**

|  |  |  |  |
| --- | --- | --- | --- |
| 1. mjesto  2. mjesto  3. mjesto | = 15 bodova  = 10 bodova  = 5 bodova. | 1. mjesto 2. 2. mjesto  3. mjesto | = 20 bodova  = 15 bodova  = 10 bodova |
|  |  |  |  |

Ukoliko je učenik sudjelovao u ekipnom/skupnom natjecanju u kojem je bio član ekipe/skupine pripada mu 20% bodova od bodova predviđenih za pojedinačni plasman.

**IV. OSTALI POKAZATELJI USPJEŠNOSTI**

1. **Natječaji i ostala natjecanja**

Učenik dobiva 1 bod ako je sudjelovao na raznim natječajima ( likovni, literarni natječaj i sl.), a 5 bodova ako je postigao značajan rezultat.

Ostala natjecanja koja se provode u školi, a ne organizira ih AZOO (npr. MAT liga, Dabar, Klokan…) – učenik dobiva po jedan bod za sudjelovanje na svakome natjecanju. Učenik koji uđe u kategoriju 10% najboljih u ovim natjecanjima dobiva dodatnih 5 bodova.

1. **Vijeće učenika i učenička zadruga**

Vijeće učenika – učenik dobiva 1 bod za sudjelovanje, a 2 boda za posebno aktivno sudjelovanje na VU. Potvrdu izdaje pedagoginja koja vodi VU.

Učenik dobiva 2 boda za posebno zalaganje u radu učeničke zadruge.

1. **Projekti, izvannastavne i izvanškolske aktivnosti**

Aktivno sudjelovanje u projektu – 2 boda. Potvrdu o sudjelovanju daje voditeljica/voditelj projekta.

Sudjelovanje u izvannastavnim i izvanškolskim aktivnostima - 1 bod za svaku aktivnost. Potvrđuje voditelj izvannastavne i izvanškolske aktivnosti.

1. **Društveno-humanitarni rad**

Za sudjelovanje u volonterskim i humanitarnim akcijama učenik dobiva 2 boda, a za organizaciju volonterskih i humanitarnih akcija dobiva 10 bodova. Sudjelovanje u akcijama potvrđuju razrednik ili voditelji prema evidenciji sudionika.

# IZBOR UČENIKA GENERACIJE

Članak 15.

Razrednik na temelju uvida u pedagošku dokumentaciju i ostalih dokaza (priznanja, pohvalnice) dostavlja Povjerenstvu prijedlog za učenika generacije putem obrasca.

Po prikupljenim podacima i provjeri istih, pristupa se bodovanju. Na osnovu broja bodova Povjerenstvo sastavlja rang listu i oglašava je.

Povjerenstvo o svom radu vodi zapisnik koji podnosi na razmatranje Učiteljskom vijeću.

Članak 16.

Učiteljsko vijeće Škole razmatra prijedlog Povjerenstva i donosi odluku o izboru Učenika generacije.

Ako dva ili više učenika imaju jednak broj bodova, Učenikom generacije proglašava se onaj koji ima najveći broj bodova po kriteriju uspjeha, a nakon toga onaj koji ima više bodova po kriteriju sudjelovanje na natjecanjima.

Članak 17.

Prigovor ili žalba na odluku Učiteljskog vijeća podnosi se ravnatelju Škole u roku od 3 dana nakon proglašenja Učenika generacije.

Odluka Ravnatelja je konačna.

Članak 18.

Rok za proglašenje Učenika generacije je kraj školske godine. Učenik generacije se proglašava javno na podijeli svjedodžbi.

Učeniku generacije Škola dodjeljuje posebnudiplomu/plaketu „Učenik generacije” i nagradu prema financijskoj mogućnost škole.

Članak 19.

Na oglasnoj ploči i web stranici škole uz Odluku o izboru „Učenika generacije“ objavljuje se fotografija Učenika generacije i pojedinačne fotografije svih kandidata za Učenika generacije.

**NAGRADA ZA NAJBOLJI RAZRED**

Članak 20.

Osnovna škola Ivanska dodjeljuje godišnju Nagradu NAJBOLJEM RAZREDU, odnosno učenicima koji su se u svom radnom okruženju istakli predanim, inovativnim radom, unaprjeđujući kulturu ophođenja u školi i šire, suradničko ponašanje i učenje te su zajedničkim radom u realizaciji svojih projekata postigli zapažen rezultat.

Nagrada se dodjeljuje u dvije kategorije:

a) razredna nastava

b) predmetna nastava.

Članak 21.

Sudjelovati mogu svi razredi odjeli. Razrednici su dužni voditi brigu o točnosti i pripremi podataka, predstavljanju posebnosti svoga razreda kao i o prezentaciji razreda na dodjeli priznanja ukoliko je izabran za NAJBOLJI RAZRED.

Članak 22.

Prijava podataka za NAJBOLJI RAZRED sadrži:

* imena učenika i razrednika, oznaku razreda, školsku godinu.
* ocjene Razrednog vijeća prema predviđenim tablicama s kriterijima za vrjednovanje
* sav materijal kojim se može pokazati posebnost razreda (digitalan, web ili drugi).

Članak 23.

Natjecanje počinje s početkom nastavne godine. Realizacija aktivnosti počinje u rujnu i završava krajem svibnja te školske godine. Ukoliko učenici tijekom lipnja promjene svoje ponašanje suprotno onome za koji su izabrani za najbolji razred, nagradu će osvojiti drugoplasirani razred.

***Kriteriji za vrjednovanje razreda***

Članak 24.

Kriteriji za vrjednovanje najboljeg razreda škole:

1. uspjeh razrednog odjela (prosjek zaokružen na dvije decimale pomnožen s 10)
2. vladanje učenika (za svako dobro vladanje učenika u razrednom odjelu oduzima se 5 bodova, za loše 10 bodova)

c) sloga i vršnjačka pomoć

d) razredne akcije kao što su npr. uređenje okoliša, kulturno-umjetnički program razreda i sl.

Za svako neprihvatljivo ponašanje pojedinog učenika razrednog odjela, razredu se oduzima 1 bod, a za svako ponašanje koje pozitivno pridonosi zajednici škole, razredni odjel dobiva 1 bod.

***Postupak vrednovanja***

Članak 25.

Povjerenstvo za ocjenjivanje NAJBOLJEG RAZREDA čini Razredno vijeće. Svaki učitelj vrednuje bodovima svaki razred prema kriterijima navedenim u članku 24. Na sjednici Razrednog vijeća u lipnju objedinjuju se mišljenja i odlučuje o rezultatima vrjednovanja.

Učiteljsko vijeće donosi odluku o nagrađivanju razreda s najvećim brojem bodova, prema prijedlogu Razrednih vijeća.

Članak 26.

Najboljem razredu dodjeljuje se priznanje „Najbolji razred” i nagrada prema financijskoj mogućnosti škole.

# ZAVRŠNE ODREDBE

Članak 27.

Učiteljsko vijeće donosi Odluku o dodjeljivanju pojedinačnih i kolektivnih nagrada učenicima. Odluka Učiteljskog vijeća je konačna.

Učiteljsko vijeće daje prijedlog vrste nagrade za učenike, a ravnatelj odobrava u skladu s financijskim planom Škole.

Članak 28.

O dodjeljivanju pohvala i nagrada vodi se dokumentacija na način da:

1. pohvale i nagrade evidentiraju razrednici u imeniku, razrednoj knjizi i matičnoj knjizi, e-Matici
2. u Spomenici Škole koju vodi ravnatelj/ica ili osoba zadužena od ravnatelja/ice za vođenje Spomenice evidentiraju se učenici kojima je dodijeljena nagrada Učenik generacije.

Članak 29.

Za provođenje ovog Pravilnika zadužuje se ravnatelj škole.

Članak 30.

Izmjene i dopune ovog Pravilnika donose se na način i po postupku po kojemu je donesen ovaj Pravilnik.

Članak 31.

Ovaj Pravilnik stupa na snagu danom objave na oglasnim pločama Škole te se od tada i primjenjuje.

Pravilnik je na oglasnoj ploči i web stanici Osnovne škole Ivanska objavljen dana 21. studenog 2022. godine.

Ravnateljica:

Sunčica Đuričić-Kocijan, dipl.uč.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Školskog odbora:

Marina Petrić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stručna suradnica pedagoginja:

Sara Krmpotić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U Ivanskoj 21. studenog 2022. god.

KLASA: 011-03/22-02/11

URBROJ: 2103-10-06-01-22-1